Modulopgave F

Dragen i klasse-skoletasken


Projektbeskrivelse.

Klassen skal lave et tværfagligt ugeprojekt om drager. 

Projektet skal indeholde dansk-, matematik-, "kreativ"-, og "håndværks"faglige elementer. 

Der skal være elementer af social og individuel karakter. 

Eleverne skal have mulighed for at vise, hvad de kan på forskellige områder, også områder, der rækker ud over skolen.

Vi starter ugen med en snak om drager.

Så vi går videre med  en rigtig dragehistorie, læst højt af læreren eller en elev. 

Derefter gennemgår vi ugens forløb, hvad vi kan opleve/lave og selvfølgelig lære. Det vender  vi  så tilbage til efter ugens forløb.

Tilrettelæggelse

Projektet tilrettelægges således, at det kommer til at foregå i hele uge 36, hvor skolen har lagt en af sine 6 alternative uger.

Alternativet består i, at alle klasser og nogle lærere har undervisning fra 8.10 – 11.30.

Lærerene har desuden et bestemt timetal til  rådighed til fordeling på alle 6 uger. 

Det tillader, at der i  ca 1 trediedel af timerne er mulighed for at være to lærere tilstede.

Det betyder, at klassens aktiviteter skal koordineres med resten af skolens.

Vi afsætter en måneds tid til selve planlægningen.

Det praktiske.

Der tages hensyn til antallet af lærere, faglighed, holddeling ved fastlæggelse af det endelige skema, ligesom det må afklares, hvornår der er ledigt i de forskellige nødvendige faglokaler , som formning, sløjd, videolokalet, databib og selvfølgelig klassen.

Der skal også tages højde for elevernes mulighed for at komme til at benytte den aktuelle database.

Det betyder at det er vigtigt med et overblik over pcadgang på servicecenteret, evt pc på sløjd med adgang til den browserbaserede brugsanvisning, udskrifter m.m.

Klassen må i hele forløbet have adgang til mindst et par internetpcér med printermulighed.

Aftalerne.

Det aftales mellem lærerne, hvem der køber ind til mindst 10 drager efter opskriften samt sørger for det nødvendige værktøj. 

Dragehistorien.

Aftaler om lokaler.

Aftaler om pcér.

Videoen om drager, som ugen sluttes af med, skal skaffes.

Af hensyn til vejret vælger vi, at vente med  videoen til sidst i forløbet som erstatning for et umuligt flyvevejr.

Økonomien afklares.

Fastlæggelse af de enkelte lektioner/moduler/formiddage/arbejdsgange.

De forskellige aktiviteter lægges tilrette sådan, at der både er afveksling, men også den nødvendige sammenhæng i f. eks. Byggeperioden

Aktiviteter:

Læsning, højtlæsning, skrivning på Write:-), tegne i  Kidpix/Paint eller i hånden enten med at 

farvelægge eller selvudvikle.

Matematik: Mål i metersystemet, læse arbejdstegning, materialekundskab, dragebygning og –dekoration, drageflyvning og  film.

	4a
	mandag
	tirsdag
	onsdag
	torsdag
	fredag

	08 – 09
	Tw – opstart

Klassen
	Na – Webstedintro

Databib
	Bo/na

Dragebygning

Sløjd/formning
	Tw/bo

Flyvedag

Alt: skrive/tegne
	Tw - Afslutning

	09 – 10
	Tw – Dragehistorie læst højt

Klassen
	Na – Dragebygintro

Sløjd
	Bo/na

Dragebygning

Sløjd/formning
	Tw/bo

Flyvedag

Alt: skrive/tegne
	Tw – Video

	10 – 11
	Tw/na –

Eleverne digter

Databib
	Na –

Dragebygning

Sløjd
	Bo/na

Dragebygning

Sløjd/formning
	Tw/bo

Flyvedag

Alt: skrive/tegne
	Tw – Video

	11 - 12
	Eleverne digter videre

Databib
	Na –

Dragebygning

Sløjd
	Bo/na

Dragebygning

Sløjd/formning
	Tw/bo

Flyvedag

Alt: skrive/tegne
	Tw – Video


Selve Webstedet.
(http://www.nagels.dk/skole/elever/klasser/4a00/drager/dragepr.html#Drager)
Klassen har i forvejen et websted.

Det indeholder div fagrelateret materiale, bl. a. brugt som forældreintroduktion på 1. forældremøde efter sommerferien.

Dette websted er under opbygning med forskelligt lærer/elevfremstillet materiale som f. eks. Matematikøvelser o.a.

Dragewebstedet indeholder tidsplaner(skema), opgaver, byggevejledning, links til egne produkter, links til oplevelser, links til informationer(DMI).

Eleverne er vores 4. klasse.

De kender og bruger deres egne mapper på skolens server og arbejder i Write – gemmer og henter.

De er som nævnt fortrolige med deres egen hjemmeside, hvorfra de kan udskrive og lægge ting, især hjemmelavede matematikopgaver og billeder(ved lærerens hjælp, forstås).

Elevernes arbejde med webstedet.
Der må sammen med eleverne aftales arbejdsgange for hvordan/hvornår/hvorfor adgangen til webstedet foregår.

De forskellige situationer:

--elever skal hente informationer om byggevejledninger/opgaver/osv.

--elever skal fylde arbejdshulrum ud med oplevelser fra nettet.

--elever skal arbejde med historier/billedmateriale til udlægning på hjemmeside.

-organisering: individuelt, parvis, gruppevis, klassevis?

-omfang: samlet tid, fordeling over en periode?

-praktiske rammer: klasselokale, grupperum, datalokale, det pædagogiske servicecenter, hjemme?

Med udgangspunkt i den fastlagte arbejdsplan for ugen besluttes følgende:

Mandag 10 – 12:

Eleverne starter med at se webstedet.

Under Links klikkes frem til Købedrager, hvor vi snakker lidt om de forskellige typer, samt størrelse/vægt og vindhastigheder m.m.

Tirsdag 8 – 9:

Klassetasken/Webstedet gennemgås mht struktur, indhold og navigation(rød stopdrage, manglende tal over byggeikonerne, spejlvendt drage som <tilbage>knap osv).

Eleverne gøres opmærksom på, at de kan finde utallige hjælpemidler – og vildledninger- ved at ”studere” en hjemmeside nøje.

Brugsanvisningen til dragebygningen printes ud til hver gruppe.

Når eleverne herefter ikke kan finde byggevejledning/er færdig med/vil holde pause/vil finde motiver til dragen osv.

spørger de læreren for at få lov til at gå til pcérne i et bestemt tidsrum.

Torsdag inden 11.30:

Eleverne er nu færdige med deres elektroniske historier med/uden tegninger.

Disse historier er nu, uden speciel layout, lagt i en mappe <dragetekster> under 4a på serveren.

Her kan vi så hente dem og på rimelig tid, fordi de er uden speciel layout,  grovredigere dem og lægge dem på nettet til læsning for alle, incl. de forældre, der har adgang til nettet.

Der er mange fordele ved et websted:

Det er som at have en stor, velordnet!klasseskoletaske, hvorfra man i det uendelige kan  genfinde links til oplevelser, informationer af enhver aktuel art – aktuel i modsætning til Internettet i øvrigt, hvor man ikke kan være sikker på aktualiteten.

Det har læreren jo sørget for her.

Og alt, hvad der kan findes, kan så kopieres enten til eget, gruppens eller forældrenes brug.

Her kan forældre følge med i og evt deltage i deres børns skoleliv, hvis vi endelig skal tage munden helt fuld.

Webcam i klasserne!

Det fører os jo så direkte over i et af problemerne.

Forespurgt i denne 4. klasse, tror vi realistisk på, at mindre end en trediedel af forældrene kan /vil udnytte denne mulighed hjemmefra.

Det betyder så, at skolen selvfølgelig skal stille pcér til rådighed til eleverne, så alle elever reelt har mulighed for at udnytte disse lærerfremstillede websteder uden for timerne.

Et websted er åbent for offentligheden, med mindre skolen har købt sig mulighed for at lukke af med koder, enten med egen webserver eller anden mere eller mindre avanceret løsning.

Der er ganske givet elever, der ikke vil have deres materialer lagt åbent ud på nettet.

Under alle omstændigheder giver det bøvl enten med med koder eller med elever/forældre!v, men det kan da selvfølgelig løses.

Et websted for klassen  medfører også et ekstra arbejde mht indarbejdelsen af brugerrutiner, strømlinet og indbydende udarbejdelse af selve siden, indexering osv.

Det er dog vores overbevisning, at der er mange muligheder i en fælles velordnet klasseskoletaske.

Krav til lærerteamet.

 -under planlægning og forberedelse

Grundlæggende skal alle deltagende lærere være 100% inde i alle projektets dele fra det øjeblik projektetet starter en måneds tid før det skal løbe af stabelen.

Det vil sige:

at man sammen fastlægger ideer, faglige mål, aktiviteter m.m,

uddelegerer diverse indkøbs- bestillingsopgaver og deslignende i god tid,

i øvrigt husker at planlægge undervisningens form og indhold sammen med eleverne,

og sikrer sig, at de nødvendige undervisningsaktiviteter er forberedte evt med b-planer i tilfælde af dårligt vejr/koks eller sygdom.

-i selve undervisningssituationen.

Der stilles selvfølgelig banale krav som at aftaler overholdes og at vigtige hændelser, væsentlige problemer osv viderebringes, i f. eks. Mailform.

Man skal kunne tåle en eller anden form for kaosoplevelse, kunne skifte metode, hvis det er nødvendigt.

Altså kunne forudse forskellige udfald af de valgte aktiviteter.

Det er selvfølgelig en fordel, at man sammen har gennemarbejdet alt ”stoffet”, men ikke en nødvendig forudsætning.

Det kommer an på rutinen.

Grafisk fremstilling af webstedets struktur:
Skærmdump af mappestruktur for webstedet:
************************************************************************************************

noter:

Grafisk fremstilling af webstedets struktur:<Tilbage>
Indexfilen hedder dragepr.html, hvorgra der er linket til 6 sider:

Dragelinks, historier, info, dragebyga(mappe), CuteMap1(mappe) og tilbage til 4a00(4.a´s side).

Skærmdump af mappestruktur for webstedet:<Tilbage>

